L 37/16 Jurnalul Oficial al Uniunii Europene 10.2.2010 REGULAMENTUL (UE) NR. 116/2010 AL COMISIEI din 9 februarie 2010 de modificare a Regulamentului (CE) nr. 1924/2006 al Parlamentului European şi al Consiliului în ceea ce priveşte lista cu mențiunile nutriționale (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 1924/2006 al Parla- mentului European și al Consiliului din 20 decembrie 2006 privind menţiunile nutriționale și de sănătate înscrise pe produsele alimentare (!), în special articolul 8 alineatul (2), întrucât: (1)  Articolul 8 alineatul (1) din Regulamentul (CE) nr. 1924/2006 prevede că mențiunile nutriționale înscrise pe produsele alimentare sunt permise numai în cazul în care acestea sunt enumerate în anexa la regulamentul menționat, care stabileşte şi condițiile de utilizare a acestora. (2)  De asemenea, Regulamentul (CE) nr. 1924/2006 prevede că modificările la anexa menționată trebuie adoptate, acolo unde este cazul, după consultarea Autorităţii Europene pentru Siguranța Alimentară (EFSA), denumită în continuare „autoritatea”. (3) Înainte de adoptarea Regulamentului (CE) nr. 1924/2006, Comisia a cerut avizul autorității în legătură cu mențiunile nutriționale şi condiţiile de utilizare a acestora în ceea ce priveşte acizii grași omega 3, lipidele mononesaturate, lipidele polinesaturate  și lipidele nesaturate. ( În avizul său adoptat la 6 iulie 2005 (2), autoritatea a concluzionat că acizii grași omega 3, lipidele mononesa- turate, lipidele polinesaturate și lipidele nesaturate deţin roluri importante în dietă. Anumite lipide nesaturate, cum ar fi acizii grași omega 3, sunt uneori consumate la un nivel inferior față de nivelul recomandat. Prin urmare, mențiunile nutriționale care identifică produsele alimentare ca fiind o sursă a acestor nutrienți, sau ca fiind bogate în aceşti nutrienți, ar putea ajuta consu- matorii să facă alegeri mai sănătoase. Cu toate acestea, () JO L 404, 30.12.2005, p. 9. () The EFSA Journal (2005) 253, 1-29. (5) mențiunile nutriționale în cauză nu au fost incluse în lista stabilită în anexa la Regulamentul (CE) nr. 1924/2006, astfel cum a fost adoptat de Parlamentul European şi Consiliu, deoarece condițiile de utilizare a acestora nu au putut fi definite în mod clar. Deoarece aceste condiții de utilizare au fost clarificate, ținând cont şi de un aviz al autorității privind etichetarea valorilor de referință ale aportului de acizi grași omega 3 și omega 6 adoptat la 30 iunie 2009 (*), este oportună includerea în listă a mențiunilor în cauză. În ceea ce privește mențiunile „Sursă de acizi omega 3” și „Bogat în acizi grași omega 3”, condițiile de utilizare ar trebui să facă distincţia între cele două tipuri de acizi grași omega 3, deoarece aceștia au atât roluri fiziologice diferite, cât și niveluri de consum recomandate diferite. Mai mult, aceste condiții de utilizare ar trebui să stabi- lească o cantitate minimă cerută per 100 g și 100 kcal de produs pentru a se asigura faptul că mențiunile respective pot fi utilizate numai pe produsele alimentare care furnizează cantități semnificative de acizi graşi omega 3 la un nivel de consum normal. În ceea ce privește mențiunile „Bogat în lipide monone- saturate”, „Bogat în lipide polinesaturate” și „Bogat în lipide nesaturate”, condițiile de utilizare ar trebui să prevadă un conținut minim de lipide nesaturate în produsul alimentar și, în consecință, să asigure faptul că întotdeauna cantitatea din mențiune corespunde unei cantități semnificative la un nivel de consum obţinut printr-o dietă echilibrată. Măsurile prevăzute în prezentul regulament sunt conforme cu avizul Comitetului permanent pentru lanţul alimentar și sănătatea animală, ADOPTĂ PREZENTUL REGULAMENT: Articolul 1 Anexa la Regulamentul (CE) nr. 1924/2006 se modifică în conformitate cu anexa la prezentul regulament. (3) The EFSA Journal (2009) 1176, 1-11.